Rikunarita-ORG/Wikinium huggingface dataset:
# פרשן (עיתונות)

באמצעי התקשורת, **פרשן** הוא אדם המלווה את הדיווח על אירועי האקטואליה בפרשנות שלהם. דברי הפרשנות מלווים אירועים בעלי חשיבות, שאין להסתפק רק בהבאת הדיווח על התרחשותם, אלא נדרש דיון במשמעותם, במניע להם ובהתפתחויות עתידיות. פרשן עוסק בתחום מסוים, כגון פרשן צבאי או פרשן ספורט, והוא בעל מומחיות רבה בתחום שבפרשנותו הוא עוסק.

פרשנים מגיעים לעיסוק זה בשלוש דרכים עיקריות:

* עיתונאי שעסק בסיקור תחום מסוים, וצבר מומחיות רבה המאפשרת לו לעסוק בפרשנות בתחום זה.
* חוקר שעיקר פעילותו היא באקדמיה, המוזמן לתת פרשנות בתחומי מחקרו.
* בעל ניסיון מעשי רב ומעמד בכיר בתחום הנדון, המשמש פרשן בתחום זה, לעיתים לאחר פרישתו מפעילות בתחום.

תחומי פרשנות נפוצים:

* **פרשן פוליטי**: עוסק במתן פרשנות לאירועים בתחום הפוליטי.
* **פרשן מדיני:** עוסק במתן פרשנות לאירועים בתחום המדינאות, יחסי החוץ, יחסים בינלאומיים ודיפלומטיה.
* **פרשן צבאי**: עוסק במתן פרשנות לאירועים בתחומי צבא וביטחון.
* **פרשן ספורט**: עוסק במתן פרשנות לאירועי ספורט, בדרך כלל בענף ספורט מסוים.
* **פרשן כלכלי**: עוסק במתן פרשנות לאירועים בתחום הכלכלה.
* **פרשן משפטי**: עוסק במתן פרשנות לאירועים בתחום המשפט.

לעיתים נדרשת באירוע מסוים פרשנות של פרשנים אחדים. לעיתים אלה פרשנים הפועלים באותו תחום, ומביעים פרשנויות שונות, ולעיתים אלה פרשנים מתחומים שונים, המציגים כל אחד בתחומו פרשנות לאירוע בעל השלכות מגוונות. דוגמה: חשד לפלילים כלפי פוליטיקאי מצריך פרשנות משפטית, שתבהיר את משמעות החשד, ופרשנות פוליטית, שתעסוק בהיבטים פוליטיים של האירוע.

## לקריאה נוספת

פרשנות ספורט
* נתן אוריאלי, אברהם מחרז, מיכאל בר-אלי, אסף מנע, פרשנות כדורגל בישראל כשדה של ייצור תרבותי וכתחום עיסוק מקצועי, **מגמות** מא (3), 2001, עמ' 395–423.
* חיים קאופמן, אורלי קיים, הרטוריקה הריגושית של פרשני כדורגל בישראל, **בתנועה** ז' (4-3), 2005, עמ' 224–253 .

## קישורים חיצוניים
# וייטנאמים

וייטנאמים
Người Việt|  |
| הו צ'י מין • נו באו צ'או • טיק קואנג דוק |
|
אוכלוסייה |
|
75,000,000 |
|
ריכוזי אוכלוסייה עיקריים |
| וייטנאם וייטנאם: 72,000,000 ארצות הברית ארצות הברית: 1,521,353 קמבודיה קמבודיה: 600,000 צרפת צרפת: 250,000 אוסטרליה אוסטרליה: 174,200 קנדה קנדה: 151,410 לאוס לאוס: 100,000 גרמניה גרמניה: 83,526 טאיוואן טאיוואן: 120,000 - 200,000 פולין פולין: 45,000 בריטניה בריטניה: 35,000 צ'כיה צ'כיה: 35,000 הרפובליקה העממית של סין  סין: 30,000 רוסיה רוסיה: 26,225 נורווגיה נורווגיה: 18,333 יפן יפן: 12,965 |
|
שפות |
|
וייטנאמית |
|
דת |
|
בעיקר קונפוציאניזם, בודהיזם, עם מיעוטים קתולים, פרוטסטנטים ומוסלמים |
|
קבוצות אתניות קשורות |
|
בני **ג'ין** בסין בני מוּאוֹנג עמי דרום סין |

**העם הווייטנאמי** (בווייטנאמית: Người Việt או Người Kinh), המכונה באופן רשמי **קין** (וייטנאמית: **Kinh**) או **וייֵט** (וייטנאמית: **Viet**), הם קבוצה אתנית ואומה שמקורה בצפון וייטנאם ובדרום סין. קבוצה זו מהווה רוב בווייטנאם, כ-86 אחוז מן האוכלוסייה לפי מפקד שנערך בשנת 1999. ישנו גם מיעוט וייטנאמי ברפובליקה העממית של סין, שם הם מכונים **ג'ינג** (מסינית: 京族, פין-יין: Jīngzú, מילולית: בני ג'ינג).

על אף שמבחינה גאוגרפית ולשונית הם נחשבים לדרום-מזרח אסייאתים, תקופות ארוכות של שליטה והשפעה סינית הפכו אותם יותר קרובים למזרח אסייתים מבחינה תרבותית, ובעיקר לשכניהם הצפוניים, תושבי דרום סין.

## מוצא

לפי האגדה, הווייטנאמים הראשונים היו צאצאיו של הדרקון השליט **לאק לונג קואן** (בווייטנאמית: Lạc Long Quân) ואשתו, הפיית השלג בת האלמוות אוֹוְ קוֹ (וייטנאמית: Âu Cơ). לאחר נישואיהם נולדו להם מאה ילדים שבקעו ממאה ביצים. בנם הבכור, הוּנְג ווּנְג (וייטנאמית: Hùng Vương) היה המלך וייטנאם הראשון. היסטורית, מקורו של העם הווייטנאמי במהגרים העם מדרום סין שהתיישבו בדלתא של הנהר האדום ובילידים של אותו אזור.

בשנת 258 לפני הספירה המלך אׇן דִיְינְג וִיְינְג ייסד את ממלכת **אְוּ לָאק** באזור צפון וייטנאם. ב-208 לפני הספירה הגנרל **גַ'אוֹ טוּאוֹ** מבני האן בסין התאחד עם מנהיגי בני יוּ, שישבו בדרום סין, הביס את אן אׇן דִיְינְג וִיְינְג, איחד את ממלכת אְוּ לָאק עם שטחים בדרום סין וקרא לממלכתו החדשה "**נאם וייט**" או "דרום יוּ".

## תפוצה

נשים וייטנאמיות בבגד או דאי המסורתי
במקור מאזורי צפון וייטנאם ודרום סין, הווייטנאמים כבשו שטחים רבים שהיו שייכים לממלכת צ'אמפה ולאימפריית קמר. הם הקבוצה האתנית השלטת ברוב מחוזות וייטנאם, ומהווים חלק משמעותי מאוכלוסיית קמבודיה. תחת שלטון הקמר רוז' בקמבודיה הם היו הקבוצה הנרדפת ביותר. עשרות אלפי וייטנאמים נרצחו במעשי טבח שאורגנו על ידי השלטון, ורוב הניצולים ברחו לווייטנאם.

במהלך המאה ה-16 וייטנאמים רבים היגרו לתאילנד וסין. בתאילנד הם נמצאים כיום בעיקר במחוז איסאן ובסין הם נמצאים בעיקר באזור מחוז גואנגשי, שם הם נקראים עמי **גין** (**Gin**). הגין הם אחת מ-56 קבוצות אתניות המוכרות רשמית על ידי ממשלת סין. הם מדברים וייטנאמית מעורבבת עם ניב קנטונזי ומונים כ-20,000 איש.

כשהצרפתים עזבו את וייטנאם בשנת 1954 היו וייטנאמים שהיגרו לצרפת, אולם בצרפת הייתה קיימת קהילה וייטנאמית מאז סיום מלחמת העולם השנייה. בעקבות החלוקה בין צפון לדרום וייטנאם כמיליון וייטנאמים ברחו מהצפון אל הדרום כדי להימלט מרדיפות, ומספר קטן של וייטנאמים עזבו את הדרום כדי להצטרף לצבא הצפון.

לאחר סיומה של מלחמת וייטנאם וייטנאמים רבים ברחו מהמדינה – הרוב הגדול אל ארצות הברית, קנדה, בריטניה, צרפת, מערב גרמניה ואוסטרליה.

## ראו גם

* קליטת פליטי וייטנאם בישראל

## קישורים חיצוניים
# דה פקטו

**דֵּה פַקְטוֹ** (בלטינית: **De facto**; בעברית: **למעשה**) הוא ביטוי לטיני שמשמעו "בפועל" או "למעשה" (בהמשך למשמעות המילה FACTO שפירושו 'לעשות'). משתמשים בו לרוב כדי **להבדילו מדה יורה** (שמשמעו "להלכה" או "לפי החוק", מלשון 'יוריס' – משפט בלטינית) כאשר מתייחסים לענייני חוק.

כאשר דנים בענייני משפט, "דה יורה" מציין את לשון החוק, בעוד "דה פקטו" מציין את המצב בפועל.

הביטוי "דה פקטו" משמש גם כדי לציין מצבים בהם אין חוק או תקן רלוונטי, אולם ישנו נוהג קבוע ומקובל (גם אם אינו בהכרח אוניברסלי).

## דוגמאות

* בארצות הברית לא הייתה שפה רשמית, אולם אנגלית הייתה השפה הלאומית דה פקטו. אך ב-2 במרץ 2025 חתם נשיא ארצות הברית דונלד טראמפ על צו ביצוע הקובע כי אנגלית היא השפה הרשמית במדינה ובכך אנגלית הפכה להיות השפה הלאומית בארצות הברית דה יורה.
* רשות ההגבלים העסקיים פרסמה החלטה בדבר אי הכרזה על הבורסה לניירות ערך בתל אביב כעל מונופול, על אף שבשונה ממדינות אחרות, בישראל ניתן רישיון פעולה רק לבורסה, ובכך היא מהווה, דה פקטו, מונופול.

## הערות שוליים

 ערך זה הוא קצרמר בנושא חוק ומשפט. אתם מוזמנים לתרום לוויקיפדיה ו**להרחיב אותו**.
# שאנגחאית

**שאנגחאית**, הידועה גם בשם **הניב הסיני של שאנגחאי**, **שפת הוּ** או **ניב הוּ**, היא ניב/וריאנט של השפה הסינית ווּ, המדובר במחוזות המרכזיים של העיר שאנגחאי וסביבתה. הניב ממוין כחלק ממשפחת השפות הסינו-טיבטיות. שאנגחאית, כמו ניבים/וריאנטים אחרים של שפת ווּ, לא מקיימת מובנות הדדית עם ניבים אחרים של השפות הסיניות, כמו מנדרינית.

שאנגחאית משתייכת לתת-קבוצת השפות טאיהו וו ומכילה אוצר מילים וביטויים מכל אזור תת-הקבוצה הזו בדרום ג'יאנגסו ובצפון ג'ג'יאנג. עם כמעט 14 מיליון דוברים, שאנגחאית היא גם הניב/הווריאנט הגדול ביותר של ווּ. היא משמשת הלינגואה פרנקה של כל אזור הדלתא של נהר יאנגצה.

## קישורים חיצוניים

 מדיה וקבצים בנושא **שאנגחאית** בוויקישיתוף
## הערות שוליים

 ערך זה הוא קצרמר בנושא בלשנות ובנושא סין. אתם מוזמנים לתרום לוויקיפדיה ו**להרחיב אותו**.
# אבנקית

אבנקית
ᠧᠠᠩᠬᠢ, Эвэды̄ турэ̄н|
מדינות |
רוסיה, מונגוליה, סין |
|
אזורים |
מונגוליה הפנימית, שינג'יאנג, מרכז סיביר |
|
דוברים |
26,680 (2007-2010) |
|
כתב |
אלפבית קירילי, אלפבית אבנקי, כתב מונגולי, אלפבית לטיני  |
|
משפחה |
נוסטראטית
אירואסיאתית
מאקרו-אלטאית
מיקרו-אלטאית
טונגוסית
צפונית
**אבנקית** |
|
קוד ISO 639-3 | evn  |
|
ראו גם | **שפה • כתב • רשימת שפות** |
|   |

צילום של משפחה אבנקית, סביבות שנת 1900
**אֶבֶנְקִית** (**Эвэды̄ турэ̄н**) היא שפת האבנקים, והגדולה שבשפות הטונגוסיות הצפוניות, ומדברים בה כ־30,000 איש ברוסיה, בסין ובמונגוליה. ברוסיה מרוכזים 30,000 אבנקים בין יניסיי עד האי סחלין. בסין חיים רוב 34,000 האבנקים במונגוליה הפנימית ובשינג'יאנג, מהם 19,000 דוברי אבנקית (וכ־3,000 מדברים רק בה). במונגוליה חיים עוד כ־1,000 דוברים.

אוצר המלים שלה וצורני הנטייה שלה שונים מאוד מאלה של הטורקית ושל המונגולית, אליהן היא בדרך-כלל מקושרת. ההשפעה של הרוסית חזקה מאוד, מכיוון שמרבית דוברי האבנקית הם גם דוברי רוסית (75.2% דיברו גם רוסית ב־1979 ו־92.7% ב־2002).

לאבנקית שלושה ניבים עיקריים - הצפוני, הדרומי והמזרחי - וההבדלים ביניהם נרחבים למדי. ברוסיה האבנקית נכתבת בעזרת גרסת האלפבית הקירילי, ואילו בסין היא נכתבת תוך שימוש בכתב המונגולי.

## הגיית השפה וכתיבתה

בסין נכתבת האבנקית בעזרת הכתב המונגולי. ברוסיה נכתבה האבנקית משנת 1931 בעזרת גרסת האלפבית הלטיני והחל משנת 1937 משמש לשם כך גרסת האלפבית הקירילי המבוססת על הכתב הרוסי.

האלפבית מבוסס הלטינית, רוסיה, 1931–1937:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| G g | F f | Ə̄ ə̄ | Ə ə | E e | D d | C c | B b | A a |
| Ŋ ŋ | Ņ ņ | N n | M m | L l | K k | J j | I i | H h |
| Ʒ ʒ | Z z | W w | U u | T t | S s | R r | P p | O o |

פונמות באבנקית|  | וילוני | חכי | מכתשי /שִנִּי | שפתי ־שִנִּי | דו־ שפתי |
| אפי | ŋ |  | ɲ |  | n |  |  | m |  |
| סותם | g | k |  | d**ʲ** | t |  | b | p |
| מחוכך |  | ʤ | ʧ |  |  |  |
| חוכך | ɣ | x |  |  | s | v | f | β |  |
| מקורב (צדי) | w |  | j |  |  |  |  |
|  |  | l |  |  |  |
| רוטט |  |  | r |  |  |  |
| **\ - תוספת פונמה לסטנדרט |

האלפבית מבוסס הקירילית, רוסיה, 1937 ואילך:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| З з | Ж ж | Ё ё | Е е | Д д | Г г | В в | Б б | А а |
| П п | О о | Ң ң | Н н | М м | Л л | К к | Й й | И и |
| Ш ш | Ч ч | Ц ц | Х х | Ф ф | У у | Т т | С с | Р р |
| Я я | Ю ю | Э э | Ь ь | Ы ы | Ъ ъ | Щ щ |

## קישורים חיצוניים

 מדיה וקבצים בנושא **אבנקית** בוויקישיתוף
* אבנקית באתר אתנולוג
* אבנקית, באתר אנציקלופדיה בריטניקה (באנגלית)

 ערך זה הוא קצרמר בנושא שפות. אתם מוזמנים לתרום לוויקיפדיה ו**להרחיב אותו**.
# ויקיחדשות

ויקיחדשות
Wikinews|  |
|  |
|
סוג |
אתר חדשות חופשי |
|
תקופת הפעילות |
נובמבר 2004 (אנגלית) נובמבר 2005 (עברית) – 4 במאי 2026 (כ־21 שנים)  |
|
מייסדים |
דניאל אלסטוו, ג'ימי ויילס  |
|
בעלות |
קרן ויקימדיה |
|
הרשמה |
לא חובה |
|
דף הבית הגלובלי: www.wikinews.org דף הבית העברי: he.wikinews.org |
|   |

**ויקיחדשות** (באנגלית: **Wikinews**) היה מיזם רב-לשוני של קרן ויקימדיה ליצירת אתר חדשות חופשי, שכל אחד יכול לתרום לו.

ב-4 במאי 2026 לאחר כ-22 שנות פעילות, נסגרו באופן גלובלי כל מהדורות ויקיחדשות שבהן המהדורה העברית (כ-21 שנות פעילות). אי הצלחת המיזם הותירה מצוות המשימה לפרויקטים אחים של קרן ויקימדיה להגיש עתירה לסגירת המיזם. במרץ 2026, הודיעה קרן ויקימדיה כי החל מ-4 במאי של אותה השנה, ייסגר ויקיחדשות ויהא מעתה זמין לקריאה בלבד.

## היסטוריה

ויקיחדשות הוא מיזם של קרן ויקימדיה שהוקם לאחר החלטה רשמית של ועד הנאמנים של ויקימדיה (הפרויקטים שקדמו לו, כמו ויקיפדיה או ויקימילון, יצאו לפועל לפני הקמתו של הוועד). אתר "דמו" לוויקיחדשות הוקם בנובמבר 2004, ובדצמבר עבר הפרויקט לשלב "בטא" ב-URL משלו (wikinews.org) בשתי שפות: אנגלית וגרמנית.

החל מינואר 2005 ועד מאי הוקמו אתרים ב-22 שפות נוספות, כאשר הראשונות להצטרף היו (בסדר כרונולוגי) הולנדית, צרפתית, ספרדית, שוודית, בולגרית, פולנית, פורטוגזית, רומנית, אוקראינית וסרבית.

הקמת אתר בכל שפה חדשה תלויה באישור רשמי, ובהתאם לפרוצדורה מסודרת. אישורים נוספים התקבלו בחודש יוני 2005 לעוד שתי שפות: רוסית ויפנית. השפות שנפתחו לאחר מכן הן: עברית, תאית וערבית.

ב-13 במאי 2005 נכתב מאמר החדשות ה-1,000 במהדורת האנגלית, מאז 2018 ואילך המהדורה האנגלית הכילה כיותר מכ-21 אלף מאמרים.

ב-26 באוקטובר 2019 דורג האתר (על מהדורותיו השונות) במקום ה-83,228 בדירוג האתרים העולמי של אלכסה.

המהדורה העברית מאז היווסדה בנובמבר 2005 ועד סגירת המיזם כליל ב-2026, פרסמה 1,183 כתבות אשר זמינות לקריאה ולהורדה.

## קישורים חיצוניים

* אתר האינטרנט הרשמי של ויקיחדשות (בשפות מרובות)
* אתר האינטרנט הרשמי של ויקיחדשות (בעברית)

* ויקיחדשות, ברשת החברתית פייסבוק
* ויקיחדשות, ברשת החברתית X (טוויטר)

## הערות שוליים

 ערך זה הוא קצרמר בנושא מחשבים. אתם מוזמנים לתרום לוויקיפדיה ו**להרחיב אותו**.

**גילוי נאות**: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
# CCTV-2

CCTV-2|  |
|
מדינה | הרפובליקה העממית של סין הרפובליקה העממית של סין |
|
מערכת |
בייג'ינג  |
|
תקופת הפעילות |
1973–הווה (כ־53 שנים) |
|
תוכן |
|
שפה |
שפות סיניות |
|
בעלי תפקידים |
|
בעלים |
הטלוויזיה המרכזית של סין |
|
שידור והפצה |
|
פורמט תמונה |
16:9 (SDTV, 576i), (HDTV, 1080p) |
| אזור קליטה |
סין |
| tv.cctv.com/cctv2/ |
|   |

**CCTV-2** (עד 24 באוגוסט 2014 נקרא "כלכלה") הוא ערוץ טלוויזיה ציבורי סיני, המופעל על ידי הטלוויזיה המרכזית של סין. הערוץ מתמקד בכלכלה ועסקים, ובשירותים לאזרח.

## היסטוריה

CCTV-2 הושק ב-1973. באותה עת, היה זה הערוץ הראשון בסין ששידר בצבע, ושימש בעיקר למטרות חינוכיות.

ב-1983 הפך הערוץ לערוץ כלכלי, המשדר תוכניות ספורט, חקלאות, ושידורים חוזרים של תוכניות מיתר הערוצים הציבוריים של סין. כמו כן, הערוץ שידר תוכניות רכש ממדינות אחרות; בשנת 1996 הציגו בערוץ סיסמה "מודאגים באשר לכלכלה, למען עתיד טוב יותר".

בשנת 2003 שונה שם הערוץ, והוא הפסיק לשדר תוכניות ספורט, למעט את המשחקים האולימפיים. יתר התוכניות לא הושפעו מהשינוי שנערך.

## תכנים מרכזיים

תוכניות המשודרות בערוץ עוסקות בעיקר בנושאים הבאים:

* פיננסים
* חיסכון באנרגיה
* הבורסה

## קישורים חיצוניים

* אתר האינטרנט הרשמי של CCTV-2
# תוכנית אירוח

**תוכנית אירוח** (באנגלית אמריקנית/אוסטרלית: **Talk Show**, באנגלית בריטית: **Chat Show**) היא תוכנית טלוויזיה או תוכנית רדיו, שבה מתארח אדם אחד (או קבוצה של אנשים) על מנת לדון בנושאים שונים, אותם מעלה המנחה של תוכנית האירוח.

צילומים באולפן "בשידור חי עם דן שילון", תוכנית אירוח בערוץ 2
לעיתים, בתוכנית יתקיים פאנל של אורחים, המורכב בדרך כלל מקבוצה של אנשים, המלומדים או המנוסים בנושא שבו דנה התוכנית. בפעמים אחרות, יהיה זה אורח יחיד אשר ידון על תחום עבודתו או תחום ההתמחות שלו עם המנחה.

בתוכניות אירוח אשר משודרות בשידור חי עשויים להיות אורחים או מרואיינים שאינם נמצאים פיזית באולפן הטלוויזיה או בתחנת הרדיו, אלא בביתם, במכוניתם או בכל מקום אחר, אשר ינהלו שיחה עם המנחה באמצעות הטלפון. לעיתים, מוצגת שיחה עם אורח כשיחת טלפון, בעוד האורח עצמו נמצא מאחורי הקלעים.

טכניקה נפוצה בתוכניות אירוח, היא צילומן מול קהל חי, על פי רוב כדי להוסיף מחיאות כפיים או צחוק לפסקול התוכנית, בדומה להוספת צחוק מוקלט בסיטקומים.

בין מנחי ומנחות תוכניות האירוח האמריקאיות המפורסמים ביותר ניתן למנות את: אופרה וינפרי, רוזי או'דונל, אלן דג'נרס, קלי ריפא, ריג'יס פילבין, ראיין סיקרסט, אד סאליבן, ג'וני קרסון, ג'יי לנו, קונאן או'בראיין, קרייג פרגוסון, ג'יימס קורדן, ג'ימי קימל, ג'ימי פאלון, דייוויד לטרמן, לארי קינג, ג'ון סטיוארט, ביל מאהר, הווארד סטרן, סת' מאיירס, ריקי לייק, צ'לסי הנדלר, רוזאן בר, ג'רי ספרינגר וד"ר פיל מק'גרו.

## תוכניות אירוח בטלוויזיה

בתוכניות אירוח בטלוויזיה, האורחים, לעיתים תכופות, הם ידוענים, שמדברים על חייהם האישיים ועל עבודתם, כמו גם על סרטם האחרון, תוכנית טלוויזיה שהם משתתפים בה או פרויקטים אחרים שהם רוצים לקדם.

לעיתים קרובות, המנחים בתוכניות אלו הם קומיקאים, אשר פותח את התוכנית עם מונולוג קומי בפני הקהל שבאולפן.

## קישורים חיצוניים

* תוכנית אירוח, באתר אנציקלופדיה בריטניקה (באנגלית)
* דוד גורביץ' ודן ערב, הערך "טוק שואו", באתר אנציקלופדיה של הרעיונות

## הערות שוליים

 ערך זה הוא קצרמר בנושא טלוויזיה. אתם מוזמנים לתרום לוויקיפדיה ו**להרחיב אותו**.
# צ'יינה יוניקום

צ'יינה יוניקום
中国联合网络通信集团有限公司|  |
|
נתונים כלליים |
|
סוג |
חברה ממשלתית |
|
בורסה | * הבורסה לניירות ערך בשאנגחאי (600050)
* הבורסה לניירות ערך בהונג קונג (762)
 |
|
תקופת הפעילות |
18 ביוני 1994 – הווה (32 שנים) |
|
חברת אם |
הוועדה לפיקוח וניהול נכסים בבעלות המדינה של מועצת המדינה  |
|
מדינה |
הרפובליקה העממית של סין  |
|
מיקום המטה |
שיצ'נג  |
|
ענפי תעשייה |
תעשיית הטלקומוניקציה, תעשיית הטלפונים הניידים  |
|
הכנסות |
292,185,290,000 רנמינבי (נכון ל־2018)  |
|
עובדים |
48,162  |
|   |
| www.chinaunicom.com |
|   |

**צ'יינה יוניקום** (בסינית מופשטת: **中国联合网络通信集团有限公司**) היא חברת תקשורת סינית בבעלות ממשלתית סינית. צ'יינה יוניקום היא ספקית שירותי הסלולר השישית בגודלה בעולם לפי כמות מנויים.

בראשית דרכה הייתה ספקית כמפעילת זימונית ומפעילת סלולר על גבי GSM. כיום היא מספקת מגוון שירותים כולל רשת סלולרית, שיחות טלפון, תקשורת נתונים, שירותי אינטרנט וטלפוניית IP.

## היסטוריה

החברה הוקמה ב-18 ביוני 1994 על ידי משרד הרכבות, משרד האלקטרוניקה ומשרד תעשיית החשמל כחברה בבעלות המדינה; ההקמה אושרה על ידי מועצת המדינה בדצמבר 1993.

החברה מפעילה רשת CDMA במקאו מאז אוקטובר 2006 ושירותי אינטרנט בצפון קוריאה מאז 2010.

## קישורים חיצוניים

 מדיה וקבצים בנושא **צ'יינה יוניקום** בוויקישיתוף

* אתר האינטרנט הרשמי של צ'יינה יוניקום (בסינית מפושטת)

* צ'יינה יוניקום, ברשת החברתית פייסבוק

## הערות שוליים
# Malwarebytes' Anti-Malware

Malwarebytes Anti Malware|  |
|
מפתח |
Malwarebytes Inc. |
|
מחזור חיים |
ינואר 2006 – הווה (כ־20 שנה)  |
| גרסה אחרונה |
5.0 (22 בפברואר 2024)  |
|
מערכת הפעלה |
Microsoft Windows לינוקס macOS |
|
סוג רישיון |
קנייני |
|
קטגוריה |
אנטי-וירוס |
|
 |
|   |

**Malwarebytes' Anti-Malware** היא תוכנת מחשב לגילוי והסרת תוכנות זדוניות. יצאה לאור לראשונה על ידי חברת Malwarebytes, בינואר 2006. התוכנה זמינה בגרסה חופשית, אשר סורקת ומסירה תוכנות זדוניות בעת הפעלה ידנית כולל תוכנות אבטחה מזויפות, ותוכנות פרסום. בנוסף קיימת גרסה בתשלום, אשר מספקת סריקות מתוזמנות, הגנה בזמן אמת, וסריקת זיכרון פלאש. בגרסה ששוחררה באפריל 2013 נוספה היכולת לסרוק קבצים הכלולים בתוך קובצי ארכיון (כגון ZIP).

## קישורים חיצוניים

 מדיה וקבצים בנושא **Malwarebytes' Anti-Malware** בוויקישיתוף

* אתר האינטרנט הרשמי של Malwarebytes' Anti-Malware (באנגלית)
* אתר התוכנה

## הערות שוליים

 ערך זה הוא קצרמר בנושא תוכנה. אתם מוזמנים לתרום לוויקיפדיה ו**להרחיב אותו**.
# תאגיד התעופה שניאנג

תאגיד התעופה שניאנג
沈阳飞机公司|  |
|
נתונים כלליים |
|
תקופת הפעילות |
1951–הווה (כ־75 שנים)  |
|
חברת אם |
תאגיד התעשייה האווירית של סין  |
|
מדינה |
הרפובליקה העממית של סין  |
|
מיקום המטה |
שניאנג  |
|
קואורדינטות | ﻿ / ﻿  |
|
ענפי תעשייה |
תעשיית התעופה  |
|
מוצרים עיקריים |
כלי טיס צבאי  |
|
עובדים |
16,000  |
|   |
| www.sac.avic.com// |
|  |
|   |

 שניאנג J-31 בתערוכה האווירית זוהאי, 2014
שניאנג J-8
שניאנג J-11
**תאגיד התעופה שניאנג** (בסינית: **沈阳飞机公司**, פין-יין: **Shěnyáng fēijī gōngsī**, אנגלית: **Shenyang Aircraft Corporation** או **Shenyang Aerospace Corporation**)הוא תאגיד המייצר כלי תעופה צבאיים ואזרחיים הממוקם בשניאנג. הוא חברת בת של AVIC (המוגדרת חברת Fortune500). התאגיד נוסד בשנת 1953 והוא אחד מוותיקי יצרני המטוסים של הרפובליקה העממית של סין. רבים מיצרני המטוסים הסיניים קמו בסיוע של שניאנג.

הייצור המרכזי והעיקרי של שניאנג הוא מטוסי קרב. והחברה ספגה ביקורת על כך שחלק גדול מהעיצוב והתכנון של מטוסיה מושתת על העתקה של מטוסי קרב אחרים כגון מודלים של סוחוי רוסיים.

## ראו גם

* שניאנג J-11
* שניאנג J-31
* שניאנג J-15

## קישורים חיצוניים

 מדיה וקבצים בנושא **תאגיד התעופה שניאנג** בוויקישיתוף
# בנק סין לחקלאות

ABC| לוגו הבנק |
|  |
| מטה בנק סין לחקלאות בבייג'ינג, סין |
|
נתונים כלליים |
|
סוג |
חברה ציבורית |
|
בורסה | * הבורסה לניירות ערך בהונג קונג (16 ביולי 2010–1288)
* הבורסה לניירות ערך בשאנגחאי (601288)
 |
|
תקופת הפעילות |
1951–הווה (כ־75 שנים) |
|
חברת אם |
שייך לממשלת סין |
|
מדינה |
הרפובליקה העממית של סין  |
|
מיקום המטה |
בייג'ינג  |
|
משרד ראשי |
בייג'ינג, סין |
|
ענפי תעשייה |
מימון, כלכלת הבנקאות  |
|
מוצרים עיקריים |
שירותי בנקאות |
|
הכנסות |
377.73 מיליארד ¥ (יואן), (נכון ל-2011) |
|
רווח |
180,774,000,000 רנמינבי (נכון ל־2015)  |
|
נשיא |
זאנג יוּן |
|
יו"ר | Jiang Chaoliang  |
|
מנכ"ל |
ג'יאנג צ'אוליאנג |
|
עובדים |
444,238 (2012) |
|   |
|
www.abchina.com |
|   |

**בנק סין לחקלאות** (באנגלית: **Agricultural Bank of China**; בראשי תיבות: **ABC**; בסינית: **中國農業銀**, בסינית מפושטת: **中国农业银行**), נקרא גם **AgBank** (או **农行**) הוא אחד מארבעת הבנקים הגדולים בסין. הבנק נוסד בשנת 1951, והמטה הכללי שלו נמצא ברובע דונגצ'נג שבבייג'ינג. יש לבנק סניפים ברחבי סין, בהונג קונג, בלונדון, בטוקיו, בפרנקפורט, בסידני ובסינגפור. הבנק הוא אחד מ-30 מוסדות פיננסיים גלובליים, שב-2009 המועצה ליציבות פיננסית (FSB) הגדירה כמוסד פיננסי בעל חשיבות מערכתית (SIF) ועלול להוות סיכון מערכתי במקרה של קריסה.

לבנק סין לחקלאות קרוב ל-24,000 סניפים (לבנק לחיסכון בדואר של סין יש כ-40 אלף סניפים), כ-320 מיליון לקוחות ו-2.7 מיליון לקוחות תאגידיים; הבנק הוא השלישי בגודלו בסין בתחום הלוואות; בשנת 2011 הוא דורג על ידי ה"דה בנקר" במקום ה-8 מבין 1,000 הבנקים המובילים בעולם; בדירוג פורבס של אותה שנה, הבנק הוצב במקום ה-25 בדירוג החברות הציבוריות בעולם; בשנת 2014 פורבס הכיר בבנק כחברה הציבורית השלישית בגודלה ובחשיבותה בעולם.

בנק סין לחקלאות פיטר בשנת 2006 64 עובדים ונקט בצעדים משמעתיים נגד כ-1,300 עובדים נוספים לאחר שביקורת חשבונות מצאה אי סדרים בהיקף של 6.45 מיליארד דולר. 21 מהעובדים שעומדים בפני צעדים משמעתיים הועברו לידי רשויות המשפט. על כך דיווח העיתון "בייג'ינג טיימס". לפי הדיווח, 64 עובדים פוטרו ו-60 נוספים הועברו מתפקידם, ביניהם 3 מנהלים מחוזיים. 14 עובדים נוספים הורדו בדרגה, ושינויים התבצעו בהנהלות הבכירות של 7 סניפים מחוזיים. לפי דיווחים נוספים, 926 אנשים נקנסו או קיבלו עונשים אחרים.

הצעדים ננקטו לאחר שביקורת חשבונות שבדקה את פעילות הבנק בשנת 2004 מצאה אי סדרים בהיקף של 51.6 מיליארד יואן (6.45 מיליארד דולר). תוצאות החקירה, שפורסמו על ידי משרד ביקורת החשבונות הלאומי, הראו אי סדרים בהלוואות בהיקף של כ-3.5 מיליארד דולר, אי סדרים בהפקדות בהיקף של כ-1.8 מיליארד דולר והנפקת שטרות "ברמייה" בהיקף של 1.2 מיליארד דולר.

הבנק ידוע בתור החברה עם ההנפקה הראשונה הגדולה ביותר בהיסטוריה (הונפק ב-2010), עם גיוס של 22.1 מיליארד דולר.

## היסטוריה

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.
מאז הקמת הרפובליקה העממית של סין ב-1949, בנק סין לחקלאות נפתח ונסגר מספר פעמים, וגם מוזג עם בנק אחר והופרד ממנו לסירוגין.

## ראו גם

* חקלאות בסין

* הבנק לפיתוח סין
* מגדל הבנק של סין

## קישורים חיצוניים

 מדיה וקבצים בנושא **בנק סין לחקלאות** בוויקישיתוף

* אתר האינטרנט הרשמי של בנק סין לחקלאות (בסינית)

## הערות שוליים

 ערך זה הוא קצרמר בנושא בנקים ובנושא סין. אתם מוזמנים לתרום לוויקיפדיה ו**להרחיב אותו**.
# מסה מולקולרית

**מסה מולקולרית** (**molecular mass**) היא המסה של מולקולה. מסה מולקולרית נמדדת לרוב ביחידות מסה אטומית מאוחדת, שסימנן u. עם זאת, ניתן למדוד אותה גם בכל יחידת מסה אחרת, כגון קילוגרם. המסה המולקולרית משתנה עם שינוי הנוסחה המולקולרית של חומר. היא זהה עבור כל החומרים שיש להם את אותה נוסחה מולקולרית. מסה מולקולרית מחושבת על ידי הכפלת מספר האטומים של יסוד מסוים, הנמצאים במולקולה, במשקל האטומי של אותו יסוד וחיבור התוצאות עבור כל היסודות הנמצאים במולקולה.

לדוגמה, מלח בישול הוא בעל הנוסחה המולקולרית NaCl, כלומר, כל מולקולה מכילה אטום אחד של נתרן ואטום אחד של כלור. המשקל האטומי של נתרן הוא 22.98976928 והמשקל האטומי של כלור הוא 35.4515. לפיכך, המשקל המולקולרי של מלח בישול הוא

22.98976928 + 35.4515 = 58.44126928 u

דהיינו, המסה של מולקולה אחת של מלח בישול היא 58.44126928 יחידות מסה אטומית מאוחדת. מכיוון ש-1 u שווה ‎1.66053904×10-27‎ קילוגרם, המסה המולקולרית של מלח בישול היא כ-‎9.7044×10-26‎ קילוגרם.

מסה מולקולרית שונה ממסה מולרית. כל אחת מהן נמדדת ביחידות שונות: מסה מולקולרית ביחידות u ומסה מולרית ביחידות g/mol. יתר על כן, מסה מולרית היא המסה של מול של חלקיקים מוגדרים, לאו דווקא מולקולות. ניתן למדוד גם מסה מולרית של אטום או של חלקיק יסודי כלשהו. כאשר החלקיקים הנמדדים הם מולקולות, המסה המולקולרית, ביחידות u, שווה למסה המולרית, ביחידות g/mol. לדוגמה, מכיוון שהמסה המולקולרית של מלח בישול היא 58.44126928 u, המסה המולרית שלו היא 58.44126928 g/mol, כלומר, המסה של מול אחד של מלח בישול (מספר אבוגדרו של מולקולות מלח בישול) היא 58.44126928 גרם.

כאשר מציינים את המסה המולקולרית של מולקולות גדולות, בין היתר בכימיה אורגנית, ביולוגיה ופרמקולוגיה, נהוג להשתמש ביחידת מידה של 1,000 u, המכונה גם קילודלטון ומסומנת kDa. לדוגמה, המסה המולקולרית של אינסולין המופק בגוף האדם היא 5.808 kDa.

## ראו גם

* מספר אטומי (Z) – מספר הפרוטונים בגרעין של אטום מסוים; קובע את היסוד של האטום.
* מספר מסה (A) – מספר הנוקליאונים (פרוטונים ונייטרונים) בגרעין של אטום מסוים; קובע את האיזוטופ של האטום.
* יחידת מסה אטומית מאוחדת (u) – יחידת מידה קבועה של מסה, השווה 1⁄12 מהמסה של אטום אחד של פחמן-12.
* מסה אטומית (ma) – מסה של אטום מסוים; משתנה עם שינוי האיזוטופ; ניתנת למדידה ביחידות u.
* משקל אטומי או מסה אטומית יחסית (Ar) – המסה הממוצעת של אטום אחד של יסוד מסוים, לאחר שקלול שכיחותם היחסית של האיזוטופים השונים של היסוד, שלכל אחד מהם מסה אטומית שונה.
* מסה מולרית (M) – מסה של כמות נתונה של חלקיקים מסוימים; נמדדת ביחידות g/mol.

## קישורים חיצוניים

* מסה מולקולרית, באתר אנציקלופדיה בריטניקה (באנגלית)

## הערות שוליים